بما اننا دخلنا ف ال CSS ف لازم نتكلم ونهتم جدا ب الوحدات الل بنقيس بيها حجم كل حاجه ف الصفحه بتاعتنا.

والمقال ده باذن الله هيكون عن (CSS Units) او وحدات قياس الCSS

هنقولهم باختصار وبعدين نتعرف على كل واحده فيهم

\_اول حاجه الpx

\_تاني حاجه الem

\_تالت حاجه الrem

\_رابع وخامس حاجه vw,vh

\_سادس حاجه. النسبه المئويه %

طبعا ال px كلنا بنستخدمها ودى المشهوره يعني

بس فيه ملحوظه بسيطه كده وهيا ان الحجم الافتراضي او default size بتاع الصفحه بيبقا 16px ، مننساش بقا الملحوظه الجميله دي عشان هنحتاجها بعد شويه.😊

تاني حاجه وهيا ال em

مبدأيا كده الل يقولك ان الواحد em بيساوى 16px

دا غلط وهثبتلك حالا متقلقش 💪

ال em بتعتمد دايما على باباها بمعني تاني انها بتاخد حجم الل جواها

طبعا مش فاهم حاجه 😂 استنى هقولك مثال حالا ...

مثلا في div واخد 20px وجواه p واخد 1em

ده معناها ان ال p واخده حجم ال div بمقدار مره واحده

يعني هناف الdiv ده الواحد em فى ال div ده بتساوى20px مش 16px زى م الاستاذ كان بيقول 👀(وطبعا دي مش قاعده عامه دا ف الdiv ده بسسسس)

طب لو خلينا ال p حجم خطها 2em ؟؟

خلاص بسيطه

يبقا ال p حجمها بقا بيساوى مرتين من حجم ال div الل هيا جواه . يعني هتبقا ب 40px وهكذا بقاا ...

يعني القاعده العامه للموضوع ده ان em بتعتمد دايما على الل هيا جواه .

طب دلوقتى لو هيا مش جوا حاجه

يعني عملنا p وادينا ليها 2em كده ف الصفحه من غير ما نحطهاجوا div ياترى هتاخد حجم ابه دلوقتى؟؟

فاكر الملحوظه الجميله الل قولتهالك فوق؟

افكرك بيها حاضر 🙂🖤

ان الحجم الافتراضي بتاع الصفحه بيساوى 16px

ايواااا

هيا بقا هتاخد من الحجم الافتراضي للصفحه .

طبعا عيب اوى لو مقولتش دلوقتى حالا هتاخد كام px بالظبط ؟👀

ايوا كده 😂

هتاخد 32px عشان انا قولت اننا هنديها 2em

يعني 2 \*16 بيساوى 32px

تالت حاجه هيا ال rem معناها root em متشغلش بالك بالمعنى وخليك معايا

ال rem بتعتمد على حاجه واحده بس وهيا ال root element

يعني اي الكلام ده ؟

يعني بتعتمد. على حجم ال <html> لان هوا دا root element بتاعنا

طب فاكرين الملحوظه؟ الحجم الافتراضي ايه؟

ايوااا 16px

معني كده ان الواحد rem ديما بيساوى 16px ؟؟

ايوا بالظبط كده .🖤✨

رابع وخامس حاجه قولتهم مع بعض عشان يعتبروا حاجه واحده

هما vw,vh

الvw اختصار ل View Port width

والvh اختصار ل View Port Hight

والاتنين كويسين اوى عشان ال responsive لانهم بياخده حجم بناءاً على حجم الشاشه

يعني مثلا div اخد حجم 30vh , 50vw

معنى كده انه هيا عرض 30 من حجم الشاشه ايا كان حجم الشاشه دي كام

وهكذا ف الطول برده .

سادس حاجه النسبه المئويه ودي بقا باشا 😌✨

عملنا div بحجم معين

عملنا جواه div تاني وادينا للحجم40%

يقوم رايح ياخد 40% من حجم الdiv الاولانى يعني بيعتمد على باباه برده. 😂🖤